Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: „4. számú melléklet a 82/2004. (V. 11.) FVM rendelethez
Paragraph Index: 1907

4. A MEGENGEDETT ELTÉRÉSEKRE VONATKOZÓ RENDELKEZÉSEK A forgalmazási szakaszokban a tétel a megengedett eltérések mértékéig eltérhet a feltüntetett osztály követelményeitõl, a minõség és méret elõírások vonatkozásában. A. Minõségi eltérések (I) I. osztály A görögdinnye 10 darab- vagy tömegszázaléka lehet olyan, amely nem tesz eleget az I. osztály követelményeinek, de kielégíti a II. osztály követelményeit. Ezen az eltérésen belül a görögdinnye legfeljebb 1 tömegszázaléka lehet olyan, amely sem a II. osztály elõírásainak sem a minimum követelményeknek nem felel meg vagy rohadt. (II) II. osztály A görögdinnye 10 darab- vagy tömegszázaléka lehet olyan, amely sem az osztály elõírásainak, sem a minimumkövetelményeknek nem felel meg. Ezen az eltérésen belül a görögdinnye legfeljebb 2%-a lehet rohadt. B. Méreteltérések Minden osztályban a görögdinnye darabszámának vagy tömegének 10%-a lehet olyan, amely nem felel meg a meghatározott követelményeknek. A méret eltérés a 800 g-nál kisebb tömegû görögdinnyékre nem vonatkozik.

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes